θεοτιμιδηι θεοφιλου μακεδονι. εδοξεν τωι δημωι νανισκος επιγενους ειπεν επειδη θεοτιμιδης θεοφιλου μακεδων εν τε τηι φυγηι διατριβων παρ αντιγονωι χρησιμον εαυτον παρειχετο τωι δημωι και νυν ιδιαι τε τοις εντυγχανουσι τωμ πολιτων χρησιμος ων διατελει και κοινηι τηι πολει δεδοχθαι τωι δημωι επαινεσαι τε θεοτιμιδην ευνοιας ενεκε και προθυμιας ην εχει περι τον δημον τον σαμιων και αναγραψαι αυτον προξενον και ευεργετην του δημου δεδοσθαι δε αυτωι και πολιτειαν εφ ισηι και ομοιαι και αυτωι και εγγονοις και επικληρωσαι αυτον επι φυλην και χιλιαστυν και εκατοστυν και γενος και αναγραψαι καθοτι και τους αλλους σαμιους ειναι δε αυτωι και εισπλουν και εκπλουν ασυλει και ασπονδει και εμ πολεμωι και εν ειρηνηι και εφοδον επι την βουλην και τον δημον εαν του δεηται πρωτωι μετα τα ιερα και τα βασιλικα επιμελεισθαι δε και αν τι παραγγελληι θεοτιμιδης τους τε στρατηγους και τους πρυτανεις αει τους ενεστηκοτας. το δε ψηφισμα τοδε αναγραψαι εν στηληι λιθινηι και στησαι εις το ιρον της ηρας τον δε ταμιαν εις το αναλωμα υπηρετησαι.
MDAI(A) 1919, 11-12, no. 5M